Narodna skupština
20150415

S druge strane, ostavili ste jednu neustavnu i na zakonu neosnovanu odredbu, obzirom da nije u skladu sa Ustavom, gde kažete predstavnici privatnog sektora. Dakle, gospođo Udovički, u našem pravnom sistemu, ne postoji reč – privatni sektor, i ne možete ga uvoditi u zakon o inspekcijskom nadzoru, dakle, ne postoji privatni sektor. Kod nas su, jedino što u Ustavu kaže – ravnopravna privatna zadružna i državna svojina. Otkud vam privatni sektor? Šta znači privatni sektor? Da li je privatni sektor nešto što vi uvodite sada kao novu kategoriju? Da li je kompanija od 20 – 30.000 zaposlenih privatni sektor, a neka druga kompanija, koja je recimo akcionarsko društvo u nekom drugom obliku svojine nije privatni sektor. Na koji način mimo Zakona o privatnim društvima uvodite privatni sektor u regulativu? Ja vas molim potpredsednice Vlade, odgovorite nam na jedno pitanje. Da li vi i kakvu saradnju imate sa ekonomskim kokusom? Ovo pitanje već davno provejava kroz rad ove Skupštine. To je naravno i pitanje za predenicu Narodne skupštine.